กรุงไทยหั่นเป้าหุ้น1650จุดปีนี้
บลจ.กรุงไทยลดเป้าหมายดัชนีหุ้นไทยจาก 1,750 จุด เหลือ 1,650 จุด ปีนี้
29 ต.ค. 2565

บลจ.กรุงไทยลดเป้าหมายดัชนีหุ้นไทยจาก 1,750 จุด เหลือ 1,650 จุด ปีนี้
นายวีระ วุฒิคงศิริกูล รองกรรมการผู้จัดการ ผู้บริหารสายงานจัดการลงทุน บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า ฝ่ายวิจัย บลจ.กรุงไทย ได้ปรับลดเป้าหมายดัชนีในปีนี้ลงจากระดับ 1,750 จุด เหลือ 1,650 จุด โดยมีสัดส่วนราคาต่อกำไรสุทธิต่อหุ้น (พี/อี) 15.5 เท่า และประมาณการขยายตัวของกำไรบริษัทจดทะเบียนในอัตรา 19% ขณะที่ในปี 2557 ยังมีประเด็นสนับสนุนจากการเดินหน้าโครงการโครงสร้างพื้นฐานซึ่งจะเป็นตัวผลักดันให้เกิดการขยายตัวทางเศรษฐกิจ
สำหรับแนวโน้มการลงทุนในระยะสั้นมองว่า หากตัวเลขเศรษฐกิจสหรัฐยิ่งมีสัญญาณของการฟื้นตัว ยิ่งจะทำให้เกิดกระแสเงินทุนไหลออก รวมถึงแนวโน้มการปรับลดประมาณการเติบโตทางเศรษฐกิจจีน ไทย และเศรษฐกิจในภูมิภาค 
นอกจากนี้ ยังมองว่าอาจเห็นการปรับลดสัดส่วนการลงทุนในตลาดเกิดใหม่ หากเริ่มมีสัญญาณว่าเศรษฐกิจสหรัฐ ญี่ปุ่น และกลุ่มยูโรอาจผ่านจุดต่ำสุดไปแล้ว รวมทั้งหากเม็ดเงินที่เริ่มลงทุนจริงในโครงการขนาดใหญ่ของภาครัฐเกิดไม่ทันในช่วงครึ่งปีหลังอาจกระทบการลงทุนได้
สำหรับพอร์ตการลงทุนระยะยาว มองว่าการปรับตัวลงของตลาดเป็นโอกาสในการเข้าลงทุน โดยควรกำหนดจุดในการทยอยซื้อสะสม ซึ่งอาจกำหนดจุดเข้าซื้อเป็นส่วนๆ ขณะเดียวกันใช้การสับเปลี่ยนโดยขายหุ้นที่ลงไม่มาก เพื่อซื้อหุ้นที่ปรับลงมากและมูลค่าต่ำกว่าปัจจัยพื้นฐาน